CELEX: 52013DP0107
Language: et
Date: 2013-04-16 00:00:00
Title: Euroopa Parlamendi 16. aprilli 2013. aasta otsus Jürgen Creutzmanni puutumatuse äravõtmise taotluse kohta (2013/2016(IMM))

5.2.2016   
            
            
               ET
            
            
               Euroopa Liidu Teataja
            
            
               C 45/98
            
         P7_TA(2013)0107
   Jürgen Creutzmanni puutumatuse äravõtmise taotlus
   Euroopa Parlamendi 16. aprilli 2013. aasta otsus Jürgen Creutzmanni puutumatuse äravõtmise taotluse kohta (2013/2016(IMM))
   (2016/C 045/17)
   
      Euroopa Parlament,
   
               —
            
            
               võttes arvesse Jürgen Creutzmanni puutumatuse äravõtmise taotlust, mille esitas 15. jaanuaril 2013. aastal Saksamaa Liitvabariigi justiitsministeerium seoses Frankenthali (Saksamaa) peaprokuratuuris menetluses oleva kohtuasjaga ja millest anti teada Euroopa Parlamendi täiskogu istungil 17. jaanuaril 2013. aastal,
            
         
               —
            
            
               olles vastavalt kodukorra artikli 7 lõikele 3 Jürgen Creutzmanni ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artiklit 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta ja 6. septembri 2011. aasta otsuseid (1),
            
         
               —
            
            
               võttes arvesse Saksamaa põhiseaduse (Grundgesetz) artiklit 46,
            
         
               —
            
            
               võttes arvesse kodukorra artikli 6 lõiget 2 ja artiklit 7,
            
         
               —
            
            
               võttes arvesse õiguskomisjoni raportit (A7-0107/2013),
            
         
               A.
            
            
               arvestades, et Frankenthali (Saksamaa) peaprokurör on taotlenud Euroopa Parlamendi liikme Jürgen Creutzmanni parlamendiliikme puutumatuse äravõtmist seoses uurimismenetluse alustamisega väidetava õiguserikkumise suhtes;
            
         
               B.
            
            
               arvestades, et peaprokuröri taotlus on seotud kohtumenetlusega, mis käsitleb väidetavat õiguserikkumist Saksa karistusseadustiku § 229 kohaselt (kehavigastuste tekitamine ettevaatamatuse tõttu);
            
         
               C.
            
            
               arvestades, et Euroopa Liidu privileegide ja immuniteetide protokolli artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               D.
            
            
               arvestades, et Saksa põhiseaduse (Grundgesetz) artikli 46 lõike 2 kohaselt võib parlamendiliiget süüteo eest vastutusele võtta ainult parlamendi nõusolekul, välja arvatud juhul, kui ta tabatakse õiguserikkumiselt või päev pärast seda, kui ta kõnealuse teo toime pani;
            
         
               E.
            
            
               arvestades, et sellest järelduvalt peab Euroopa Parlament võtma Jürgen Creutzmannilt ära parlamendiliikme puutumatuse, kui kohtumenetlust tema suhtes jätkatakse;
            
         
               F.
            
            
               arvestades, et Euroopa Liidu privileegide ja immuniteetide protokolli artikkel 9 ja Saksa põhiseaduse artikli 46 lõige 2 ei takista Jürgen Creutzmanni puutumatuse äravõtmist;
            
         
               G.
            
            
               arvestades, et seetõttu on soovitatav kõnealuse juhtumi puhul parlamendiliikme puutumatus ära võtta;
            
         
               1.
            
            
               otsustab Jürgen Creutzmanni puutumatuse ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Saksamaa Liitvabariigi pädevatele ametiasutustele ja Jürgen Creutzmannile.
            
         
      (1)  Kohtuasi 101/63 12. mai 1964. aasta: Wagner vs. Fohrmann ja Krier, EKL 1964, lk 195; kohtuasi 149/85 10. juuli 1986. aasta: Wybot vs. Faure ja teised, EKL 1986, lk 2391; kohtuasi T-345/05 15. oktoobri 2008. aasta: Mote vs. Euroopa Parlament, EKL 2008, lk II-2849; liidetud kohtuasjad C-200/07 ja C-201/07 21. oktoobri 2008. aasta: Marra vs. De Gregorio ja Clemente, EKL 2008, lk I-7929; kohtuasi T-42/06 19. märtsi 2010. aasta: Gollnisch vs. Euroopa Parlament, EKL 2010, lk II-1135 ning kohtuasi C-163/10 C: Patriciello (EKLis veel avaldamata).